ירון חדד

ירון חדד (נולד ביוני 1959) הוא שחקן וזמר ישראלי.

ביוגרפיה
ירון חדד נולד בראשון לציון. הוא שירת בלהקת פיקוד דרום בין היתר עם חנוך רוזן, דורון מזר, אבי דור ועירית ענבי.

לאחר השירות הצבאי הצטרף ל"להקת קסם" שהתחרתה בשנת 1982 בקדם אירוויזיון עם השיר "בומרנג", ושנה לאחר מכן התחרתה שוב בקדם אירוויזיון עם השיר "האגדה על בל". בין חברי ההרכב הייתה גם עירית ענבי. 

הוא גם שיחק במחזמר "ברנשים וחלומות" ובמחזמר "אל תרדי ממני" בבית לסין.

בקדם אירוויזיון 1987 שר את השיר "אולי הלילה" והגיע למקום האחרון. 

הוא שיחק ב"סוויני טוד" ובמחזמר "עלובי החיים" בתיאטרון הקאמרי, השתתף במופע "הלהקות חוזרות" ושיחק בהצגות ילדים.

בקדם אירוויזיון 1992 הופיע עם השיר "זודיאק". השיר הגיע למקום התשיעי בלבד, אך הפך ללהיט. לאחר מכן הוציא ירון חדד את אלבום הבכורה, שהיה אלבומו היחיד ונקרא בשם "זודיאק". 

בהמשך פרש חדד מעולם הבידור. בין היתר היה בעלים של פלאפליה בראשון לציון.

בשנת 2019 התארח בתוכנית הבידור מה נסגר?, שם חידש עם רועי בר נתן את שירו "זודיאק" במסגרת סדרת תוכניות מיוחדות לרגל האירוויזיון בישראל

קישורים חיצוניים

הערות שוליים

זמרים ישראלים
שחקנים ישראלים
מתמודדי קדם-האירוויזיון
משתתפי פסטיבל שירי הילדים
חברי מקהלת צה"ל
חברי להקת פיקוד הדרום
ישראלים שנולדו ב-1959